b'\n_START_ARTICLE_\nMadona cu rozariul\n_START_PARAGRAPH_\nMadona cu rozairul a fost pictat\xc4\x83 de Caravaggio \xc3\xaentre anii 1606-1607. Se afl\xc4\x83 la Muzeul de Istorie a Artei din Viena.\n_START_SECTION_\nDescriere\n_START_PARAGRAPH_\nLa 26 mai 1606, la Roma, Caravaggio \xc3\xael ucide pe Ranuccio Tomassioni da Terni, adversarul s\xc4\x83u \xc3\xaentr-un joc cu bile. Caravaggio p\xc4\x83r\xc4\x83se\xc8\x99te teritoriul pontificat, dar nu duce lips\xc4\x83 de protectori. Artistul \xc3\xae\xc8\x99i g\xc4\x83se\xc8\x99te refugiul \xc3\xaen casa lui Lugi Carafa, fiul ducelui Mondragone \xc8\x99i al Giovanei Colonna, sora cardinalului Ascanio. Lugi a comandat capodopera din imagine pentru capela familiei, dedicat\xc4\x83 Madonei cu rozairul. Tabloul nu a fost expus niciodat\xc4\x83 \xc3\xaen capel\xc4\x83. \xc3\x8en anul 1607, icoana este v\xc3\xa2ndut\xc4\x83 pictorului flamand Louis Finson, pentru 400 de duca\xc8\x9bi. Multe dintre tablourile lui Caravaggio au fost scoase din altare, c\xc4\x83 ilustrau teme profane. \xc3\x8en capodopera din imagine, totul este sacru, except\xc3\xa2nd picioarele pr\xc4\x83fuite ale b\xc4\x83rbatului care implor\xc4\x83 \xc3\xaen prim-plan. \xc3\x8entreaga scen\xc4\x83, teatral\xc4\x83, este dominat\xc4\x83 de cortina ro\xc8\x99ie, imens\xc4\x83. Fecioara Maria cu Pruncul se afl\xc4\x83 \xc3\xaen fa\xc8\x9ba Sf\xc3\xa2ntului Dominic, care \xc8\x9bine \xc3\xaen m\xc3\xaen\xc4\x83 rozairul. \xc3\x8en partea dreapt\xc4\x83 se afl\xc4\x83 martirul Petru. \xc3\x8en fa\xc8\x9ba Sf\xc3\xa2ntului Dominic stau \xc3\xaengenunchea\xc8\x9bi ni\xc8\x99te oameni s\xc4\x83rmani, care nu v\xc4\x83d miracolul apari\xc8\x9biei Fecioarei.'